लखनऊ। पांचवीं वरीय अमित कुमार ने कांटे की टक्कर में सबको पीछे छोड़ते हुए टाईब्रेक स्कोर में अव्वल रहते हुए पंद्रह हजार रूपये की इनामी राशि वाली जिला स्तरीय लखनऊ ओपन शतरंज प्रतियोगिता का खिताब अपने नाम कर लिया। लखनऊ जिला चेस स्पोर्ट्स एसोसिएशन के तत्वावधान में शिवानी पब्लिक स्कूल शहीद पथ में संपन्न चैंपियनषिप में अंडर-15 श्रेणी में आदित्य पंत व महिला श्रेणी में लावण्या यादव टाईब्रेक स्कोर के सहारे विजेता बने।
 रविवार को संपन्न प्रतियोगिता में ओपन श्रेणी का मुकाबला इतना कड़ा था कि शीर्ष वरीय पवन बाथम, दूसरी वरीय सुनील कुमार, चौथी वरीय विशाल भारती व पांचवीं वरीय अमित कुमार के समान 6-6 अंक थे। इसकेे बाद निर्णायकों ने टाईब्रेक स्कोर का सहारा लिया जिसमें अमित कुमार विजेता बने। वहीं विशाल भारती उपविजेता रहे। सुनील कुमार को तीसरा व पवन बाथम को चौथा स्थान मिला। फार्रूख इमामुद्दीन साढ़े पांच अंकों के साथ पांचवें स्थान पर रहे।
 प्रतियोगिता में अंडर-15 श्रेणी में अंतिम दौर के बाद आदित्य पंत व अंशुमान नंदा के समान पांच-पांच अंक थे जिसमें टाईब्रेक स्कोर के सहारे आदित्य पंत विजेता व अंशुमान नंदा उपविजेता बने जबकि वामसी कृष्णा को साढ़े चार अंकों के साथ तीसरे स्थान से संतोष करना पड़ा।
 महिला श्रेणी में लावण्या यादव, वसुंधरा व मैत्रेयी गुप्ता के समान चार-चार अंक थे लेकिन टाईब्रेक स्कोर के चलते लावण्या को पहला, वसुंधरा को दूसरा एवं मैत्रेयी गुप्ता को तीसरा स्थान प्राप्त हुआ।
 प्रतियोगिता के समापन व पुरस्कार वितरण समारोह में मुख्य अतिथि शिवानी ग्रुप ऑफ स्कूल्स के सरंक्षक मार्कण्डेय दुबे ने पुरस्कार वितरित किए।
 
लखनऊ। पांचवीं वरीय अमित कुमार ने कांटे की टक्कर में सबको पीछे छोड़ते हुए टाईब्रेक स्कोर में अव्वल रहते हुए पंद्रह हजार रूपये की इनामी राशि वाली जिला स्तरीय लखनऊ ओपन शतरंज प्रतियोगिता का खिताब अपने नाम कर लिया। लखनऊ जिला चेस स्पोर्ट्स एसोसिएशन के तत्वावधान में शिवानी पब्लिक स्कूल शहीद पथ में संपन्न चैंपियनषिप में अंडर-पंद्रह श्रेणी में आदित्य पंत व महिला श्रेणी में लावण्या यादव टाईब्रेक स्कोर के सहारे विजेता बने। रविवार को संपन्न प्रतियोगिता में ओपन श्रेणी का मुकाबला इतना कड़ा था कि शीर्ष वरीय पवन बाथम, दूसरी वरीय सुनील कुमार, चौथी वरीय विशाल भारती व पांचवीं वरीय अमित कुमार के समान छः-छः अंक थे। इसकेे बाद निर्णायकों ने टाईब्रेक स्कोर का सहारा लिया जिसमें अमित कुमार विजेता बने। वहीं विशाल भारती उपविजेता रहे। सुनील कुमार को तीसरा व पवन बाथम को चौथा स्थान मिला। फार्रूख इमामुद्दीन साढ़े पांच अंकों के साथ पांचवें स्थान पर रहे। प्रतियोगिता में अंडर-पंद्रह श्रेणी में अंतिम दौर के बाद आदित्य पंत व अंशुमान नंदा के समान पांच-पांच अंक थे जिसमें टाईब्रेक स्कोर के सहारे आदित्य पंत विजेता व अंशुमान नंदा उपविजेता बने जबकि वामसी कृष्णा को साढ़े चार अंकों के साथ तीसरे स्थान से संतोष करना पड़ा। महिला श्रेणी में लावण्या यादव, वसुंधरा व मैत्रेयी गुप्ता के समान चार-चार अंक थे लेकिन टाईब्रेक स्कोर के चलते लावण्या को पहला, वसुंधरा को दूसरा एवं मैत्रेयी गुप्ता को तीसरा स्थान प्राप्त हुआ। प्रतियोगिता के समापन व पुरस्कार वितरण समारोह में मुख्य अतिथि शिवानी ग्रुप ऑफ स्कूल्स के सरंक्षक मार्कण्डेय दुबे ने पुरस्कार वितरित किए।